
Z A P I S N I K
23. sjednice Vijeća Mjesnog odbora Novoselec,
održane 18. travnja 2023.
u prostoru objekta mjesne samouprave, Novoselečki put 181
s početkom u 18:00 sati




NAZOČNI ČLANOVI VIJEĆA:  Petra Križić, Karlo Lušo, Ivan Radoš, Gordana Cindrić
NENAZOČNI ČLANOVI VIJEĆA: Mario Žugčić

Predsjedava Petra Križić, predsjednica Vijeća.
Zapisnik vodi Petra Križić, predsjednica Vijeća.

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora.
	Bez rasprave,  jednoglasno, Vijeće prihvaća tekst Zapisnika 22. sjednice Vijeća, održane 9. ožujka 2023. bez izmjena.

 Na prijedlog predsjednice Vijeće jednoglasno utvrđuje


D N E V N I    R E D:
1. Pravila Mjesnog odbora Novoselec
2. Poslovnik o radu Vijeća Mjesnog odbora Novoselec
3. Prijedlog za nasipavanje bijelih puteva – donošenje zaključka;
4. Pitanja, prijedlozi i obavijesti.










Ad 1. Pravila Mjesnog odbora Novoselec


Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi 




Pravila Mjesnog odbora Novoselec.
/Poslovnik se nalazi u privitku ovog zapisnika i njegov je sastavni dio/

 s iznimkom članka 11, točke 4, koji nam je nejasno formuliran te molimo dodatno pojašnjenje istoga. 
Naime, ukoliko navedeni članak govori o tome kako se ni na koji način ne može smijeniti član Vijeća koji neopravdano izostaje sa sjednica i ne sudjeluje u radu Vijeća isto smatramo neprihvatljivim. Takvim izostancima i nesudjelovanjem dolazi do otežanog rada Vijeća te smatramo izuzetno važnim donošenje adekvatnog prijedloga rješenja zamjene pojedinog neaktivnog člana novim, koji bi svojim radom i angažmanom pridonio konstruktivnom radu Vijeća.

Ad 2. Poslovnik o radu Vijeća Mjesnog odbora Novoselec

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi 




Poslovnik o radu Vijeća Mjesnog odbora Novoselec.
/Poslovnik o radu nalazi se u privitku ovog zapisnika i njegov je sastavni dio/



Ad 3. Prijedlog za nasipavanje bijelih puteva 

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlogu za nasipavanje bijelih puteva

Zbog velikog blata i zadržavanja vode predlaže se poravnavanje i nasipavanje bijelih puteva u ulicama kako slijedi: 
- Velikovrški odvojak cijelom dužinom do kuća
- nastavak ulice Krča do šume
- ispod DV Kolibri prema šumi (na zavoju iza igrališta prokopati manji kanal da odlazi voda)
- Branovečina  u smjeru ucrtanog puta prema Lektrščici  (prema kanalizaciji)
- Turčićeva  produžetak prema šumi
- Turčićeva od k.br. 28 do k.br. 30  
- Štuglenica u nastavku do šume

Ad 4.  Pitanja, prijedlozi i obavijesti.

1. Predlaže se  postavljanja nadzorne kamere na objekt mjesnog odbora Novoselec. Time bi pod nadzorom bilo dječje i nogometno igralište Mjesnog odbora Novoselec na kojima se svakodnevno u noćnim satima bez nadzora odvijaju divljanja po parkiću i ulazak automobila na nogometno igralište.
2. Potrebna je obnova sprava u dječjem parku, Novoselečki put 181, na zahtjev roditelja zbog sigurnosti djece.
3. Rasprava nazočnih članova Vijeća o ne završenim radovima sanacije prijekopa ili izgradnje nove infrastrukture, nakon radova Vodovoda i odvodnje na područja Mjesnog odbora Novoselec.
4. Razgovor nazočnih vijećnika vezano za organizaciju „Dana Novoselca“ u rujnu 2023. godine.
                     
Obzirom da nema više pitanja, prijedloga i obavijesti predsjednica zaključuje sjednicu u 18,45 sati.

U Zagrebu, 18. travnja 2023.

                                                                                              Predsjednica
                                                                                              Vijeća mjesnog odbora 
                                                                                              Novoselec

                                                                                                                Petra Križić
